
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 781 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των ορίων αιγιαλού και παραλίας στην 
περιοχή Λακκόπετρας του Δήμου Λαρισσού, Νο¬ 
μού Αχαΐας (στο τμήμα από ιδιοκτησία Ουρανίας 
Νιφόρα έως ιδιοκτησία Περικλή Μούτου). 1 

Χαρακτηρισμός κύριων δημοτικών οδών Δήμου Δο- 
μνίστας. 2 

Χαρακτηρισμός κύριων δημοτικών οδών Δήμου Καρ¬ 
πενησιού. 3 


ΑΠΟΦΑΣΕΙ Σ 

Αριθμ. 5259 (1) 


Καθορισμός των ορίων αιγιαλού και παραλίας στην 
περιοχή Λακκόπετρας του Δήμου Λαρισσού, Νομού 
Αχαΐας (στο τμήμα από ιδιοκτησία Ουρανίας Νιφό¬ 
ρα έως ιδιοκτησία Περικλή Μούτου). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (Φ.Ε.Κ. 285/τ.Α'/19.12.2001) 
«Περί αιγιαλού και παραλίας». 

2. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λπ.». 

4. Την παρ.21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενο- 
ποίηση του φορολογικού ελέγχου και άλλες διατάξεις» 
(Φ.Ε.Κ. 15/τ.Α'/28.1.2004), με την οποία ορίζεται ότι από 
10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση με τις διατάξεις της παρ.2 
του άρθρου 39 του ν. 2218/1994, περιέρχονται στο Γενικό 
Γραμματέα της Περιφέρειας. 

5. Την υπ’ αριθμ. 11405/6.9.2004 απόφαση του Γενικού 
Γ ραμματέα που ορίζει τη Δ.Δ.Ε ως αρμόδια Διεύθυν¬ 
ση για τη μελέτη και εισήγηση θεμάτων αιγιαλού και 
παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 20.10.2005 έκθεση της κατά το άρθρο 3 
του ν. 2971/2001 αρμόδιας Επιτροπής καθορισμού των 
ορίων του αιγιαλού και της παραλίας στην περιοχή 
Λακκόπετρας του Δήμου Λαρισσού, Νομού Αχαΐας (στο 
τμήμα από ιδιοκτησία Ουρανίας Νιφόρα έως ιδιοκτησία 
Περικλή Μούτου). 

8. Το τοπογραφικό διάγραμμα το οποίο συντάχθηκε 
σε κλίμακα 1:500 τον Απρίλιο 2003 από τον Πολιτικό 
Μηχανικό Θωμά Ζαχαρόπουλο, σε μια πινακίδα, και 
όπως αυτό ελέγχθηκε στο πεδίο και θεωρήθηκε στις 
22.6.2005 από την Τοπογράφο Μηχανικό της Κτηματικής 
Υπηρεσίας Ν. Αχαΐας Κατερίνα Πορφύρη. 

9. Τη σύμφωνη γνώμη του Γενικού Επιτελείου Ναυ¬ 
τικού που διατυπώθηκε στο υπ’ αριθμ. 544.5/405/06/ 
Σ.8843/12.4.2006 έγγραφό του, αποφασίζουμε: 

Επικυρώνουμε την από 20.10.2005 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων αιγιαλού και παραλίας στην περιοχή 
του Δήμου Λαρισσού, Νομού Αχαΐας (στο τμήμα από 
ιδιοκτησία Ουρανίας Νιφόρα έως Ιδιοκτησία Περικλή 
Μούτου) καθώς και το τοπογραφικό διάγραμμα το οποίο 
συντάχθηκε σε κλίμακα 1:500 τον Απρίλιο 2003 από τον 
Πολιτικό Μηχανικό Θωμά Ζαχαρόπουλο, σε μια πινακίδα, 
και όπως αυτό ελέγχθηκε δειγματοληπτικά στο πεδίο 
και θεωρήθηκε, σύμφωνα με το άρθρο 4 του ν. 2971/2001, 
στις 22.6.2005 από την Τοπογράφο Μηχανικό της Κτη¬ 
ματικής Υπηρεσίας Ν. Αχαΐας Κατερίνα Πορφύρη. 

Στο τοπογραφικό αυτό διάγραμμα καθορίσθηκε η 
οριογραμμή του αιγιαλού με κόκκινη συνεχή πολυγω¬ 
νική γραμμή με στοιχεία ΚΙ, Κ2,..., Κ5 και η οριογραμμή 
της παραλίας με κίτρινη συνεχή πολυγωνική γραμμή με 
στοιχεία ΚΤ, Κ2',..., Κ5'. 

Καθορίζεται ζώνη παραλίας πλάτους 10 μέτρων για 
όλο το μήκος της ακτής για την εξυπηρέτηση των σκο¬ 
πών της παραγράφου 2 του άρθρου 1 του ν. 2971/2001. 

Από τη ζώνη της παραλίας δεν εξαιρούνται κτίσματα 
και περιφράξεις. 

Η Κτηματική Υπηρεσία Αχαΐας στην οποία κοινοποιεί¬ 
ται η παρούσα απόφαση, παρακαλείται για την άμεση 

αποστολή της Έκθεσης της Επιτροπής και του Τοπο- 
γραφικού διαγράμματος στο Δήμο Λαρισσού για την 
ανάρτησή του (Γνωμοδότηση αρ. 562/2005 του Νομικού 
Συμβουλίου του Κράτους). 

Η παρούσα απόφαση με την έκθεση της επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Πάτρα, 4 Ιουλίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


ΕΚΘΕΣΗ 

της επιτροπής καθορισμού των οριογραμμών αιγιαλού 
και παραλίας που συγκροτήθηκε με την υπ’ αριθμ. 
3389/18.4.2005 απόφαση του Γ εν. Γ ραμματέα της Πε¬ 
ριφέρειας Δυτικής Ελλάδας και που αποτελείται από 
τους: 

1. Δελή Δημήτριο, Τοπογράφο Μηχανικό ΠΕ/Α ανα¬ 
πληρωτή Προϊστάμενο της Κτηματικής Υπηρεσίας Ν. 
Αχαΐας, σε αναπλήρωση του κωλυομένου Προϊστα¬ 
μένου 

2. Κατερίνα Πορφύρη, Τοπογράφο Μηχανικό ΠΕ/Γ που 
υπηρετεί στην Κτηματική Υπηρεσία Ν. Αχαΐας ως τα¬ 
κτικό μέλος 

3. Βασίλειο Τσονάκα, Αρχιτέκτονα Μηχανικό ΠΕ/Α, 
Δ/ντη Πολεοδομίας της Νομαρχιακής Αυτοδιοίκησης 
Αχάίας, ως τακτικό μέλος 

4. Ευριδίκη Παπαδοπούλου, Αρχιτέκτονα Μηχανικό ως 
αναπληρώτρια της Δ/ντριας Χωροταξίας και Περιβάλ¬ 
λοντος της Νομαρχιακής Αυτοδιοίκησης Αχαΐας 

απουσιάζοντος λόγω κωλύματος του 5ου μέλους που 
εκπροσωπεί το Λιμεναρχείο Πατρών. 

Η επιτροπή σε συνέχεια της υπ’ αριθμ. 5/18.5.2005 
πρόσκλησης του Προέδρου της συνήλθε στις 22.6.2005 
στα γραφεία της Κτηματικής Υπηρεσίας Ν. Αχαΐας με 
απαρτία των τεσσάρων παραπάνω μελών της και έχου- 
σα υπόψη: 

α. Την από 29.3.2003 αίτηση του Νικολάου Τσιρώνη. 

β. Το από τον Απρίλιο 2003 τοπογραφικό διάγραμμα 
κλίμακας 1:500 που συντάχθηκε από τον Πολιτικό Μηχα¬ 
νικό Θωμά Ζαχαρόπουλο, το οποίο ελέγχθηκε δειγμα¬ 
τοληπτικά στο πεδίο και θεωρήθηκε στις 22.6.2005 από 
την Τοπογράφο Μηχανικό της Κτηματικής Υπηρεσίας 
Ν.Αχαΐας Κατερίνα Πορφύρη. 

Η επιτροπή μετά την αυτοψία που πραγματοποίησε 
αυθημερόν στη θέση «Λακόπετρα» του Δήμου Λαρισσού 
και συγκεκριμένα στην περιοχή που εμφαίνεται στο 
παραπάνω τοπογραφικό διάγραμμα εκθέτει τα κάτωθι 
σχετικά με τον εκεί καθορισμό των οριογραμμών αιγι- 
αλού και παραλίας, λαβούσα υπόψη: 

1. Τη μορφολογία της περιοχής που χαρακτηρίζεται 
από χαλαρά ιζήματα (κυρίως λεπτόκοκκος άμμος, χα¬ 
λίκια, πέτρες) που έχουν προκύψει από την εναπόθεση 
φερτών υλών και από την αποσάθρωση-διάβρωση των 
μητρικών πετρωμάτων της ακτής. Η φυσική βλάστηση 
αποτελείται από θαμνώδη, δενδρώδη και χαμηλή ποώδη 
βλάστηση (αλμυρίκια, ευκάλυπτοι κ.λπ.). Επίσης σημει¬ 
ώνεται η ύπαρξη χωματώδους έκτασης με σχοίντα και 
αγκάθια. 


2. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι (με την έννοια φυσικοί πόροι 
εννοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα 
και αξιοποιούνται βιομηχανικούς). 

3. Τα πορίσματα από την εκτίμηση των μετεωρο¬ 
λογικών στοιχείων της περιοχής, ήτοι το γεγονός 
ότι η περιοχή προσβάλλεται από ανέμους έντασης 
6-7 Β κυρίως με διεύθυνση από το πέλαγος (από 
βορειοδυτικά έως βόρεια) και δημιουργείται ήπιος 
κυματισμός. 

4. Τη μορφολογία του πυθμένα ο οποίος έχει αμμώ¬ 
δη σύσταση και ομαλές κλίσεις κοντά στην ακτή. Σε 
απόσταση 200 μέτρων περίπου από την ακτή το βάθος 
είναι 45 μέτρα, ενώ σε απόσταση 1250 μέτρων περίπου 
από την ακτή το βάθος είναι 100 μέτρα. Τα παραπάνω 
στοιχεία προκύπτουν από αυτοψία μακροσκοπικά και 
από το απόσπασμα χάρτη Γ.Υ.Σ. κλίμακας 1:50.000 που 
συνοδεύει το διάγραμμα. 

5. Τον τομέα ανάπτυξης κυματισμού σε σχέση με το 
μέτωπο της ακτής και τη διεύθυνση των ανέμων. Δηλα¬ 
δή πρόκειται για ακτή με μεγάλο ανάπτυγμα πελάγους, 
αλλά φυλασσόμενη με φυσικά εμπόδια από δυτικά, με 
αποτέλεσμα το ανάπτυγμα της θαλάσσιας έκτασης ως 
έχει συμβάλλει στη δημιουργία μικρότερης έντασης κυ¬ 
ματικού πεδίου για την ένταση των ανέμων που πνέουν 
στη περιοχή. 

6. Η ευρύτερη περιοχή χαρακτηρίζεται από μικρά 
βάθη και μικρές κλίσεις του βυθού, όπου η θραύση 
του κύματος και η εκτόνωση της ενέργειάς του γί¬ 
νεται σε μεγάλη απόσταση περίπου 25μ. από την 
ακτογραμμή και ανάλογη είναι και η επίδραση του 
κύματος. 

7. Την μη ύπαρξη Εθνικού Κτηματολογίου στην περι¬ 
οχή, την μη ύπαρξη ευπαθών οικοσυστημάτων και προ- 
στατευόμενων περιοχών στη θέση όπου χαράσσονται 
οι οριογραμμές αιγιαλού - παραλίας και το γεγονός 
ότι η περιοχή δεν εμπίπτει σε περιοχή Ζ.Ο.Ε. και δεν 
είναι σε διαδικασία ένταξης σε σχέδιο πόλης βάσει 
των διατάξεων του ν. 1337/1983. Ο εν λόγω καθορισμός 
βρίσκεται εκτός ορίων οικισμού και η περιοχή είναι 
αραιοδομημένη. 

8. Η εν λόγω περιοχή είναι κόλπος με ανοικτό πέλαγος 
και δεν διαπιστώθηκαν κατά μήκος της ζώνης καθορι¬ 
σμού εκβολές χειμμάρων και ποταμών. 

9. Τη μη ύπαρξη καταγεγραμμένων δημόσιων κτημά¬ 
των κάθε κατηγορίας που βρίσκονται σε άμεση γειτνί- 
αση με την παράκτια ζώνη. 

10. Τη μη ύπαρξη αυθαίρετων κατασκευών εντός του 
αιγιαλού στην εν λόγω περιοχή. 

11. Η θάλασσα εμφανίζεται με ομαλή κλίση, ρηχή, χω¬ 
ρίς εμφανείς υφάλους, αποφασίζουμε: 

Ομόφωνα και καθορίζουμε 

I) Την οριογραμμή του αιγιαλού με κόκκινη συνεχή 
πολυγωνική γραμμή, υπό τα στοιχεία: 1, 2, 3, 4, 5. 

II) Την οριογραμμή της παραλίας με κίτρινη συ¬ 
νεχή πολυγωνική γραμμή, υπό τα στοιχεία: Τ, 2', 2', 
3', 4', 5' 

πάνω στο τοπογραφικό και υψομετρικό διάγραμμα 
που συντάχθηκε με επίγεια αποτύπωση εξαρτημένη 
από το κρατικό τριγωνομετρικό δίκτυο στο σύστημα 

ΕΓΣΑ ’87 από τον πολιτικό μηχ/κό Θωμά Ζαχαρόπουλο 
τον Απρίλιο του 2003 σε κλίμακα 1:500 και που θεω¬ 
ρήθηκε μετά από έλεγχο στο πεδίο στις 22.6.2005 από 
την Τοπογράφο Μηχανικό της Κτηματικής Υπηρεσίας 
Ν. Αχαΐας Κατερίνα Πορφυρή. 

Η ζώνη της παραλίας καθορίζεται σε πλάτος 10μ. προ- 
κειμένου δί αυτής να εξυπηρετούνται οι σκοποί του 
άρθρου 1 παρ. 2 του ν. 2971/2001. 


Από τη ζώνη της παραλίας δεν εξαιρούνται κτίσματα 
και περιφράξεις. 

Πάτρα, 20 Οκτωβρίου 2005 
Η Επιτροπή 
ΔΗΜΗΤΡΙΟΣ ΔΕΛΗΣ 
ΚΑΤΕΡΙΝΑ ΠΟΡΦΥΡΗ 
ΒΑΣΙΛΕΙΟΣ ΤΣΟΝΑΚΑΣ 
ΕΥΡΙΔΙΚΗ ΠΑΠΑΔΟΠΟΥΛΟΥ 




ΕΠΙΚΥΡΩΝΕΤΑΙ 

με την ίπ’ορι8μ·3?.?*ΐ 

Αριθμ. 2196 (2) 

Χαρακτηρισμός κύριων δημοτικών οδών Δήμου Δομνί- 
στας. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Την παρ. 2β του άρθρου 1 του π.δ. 25/31.5.1985 ΦΕΚ 
27Ο/Δ/1985 «περί δόμησης εκτός σχεδίου κ.λπ.» όπως 
τροποποιήθηκε με τις διατάξεις του ν. 3212/2003 ΦΕΚ 
308 Α72003. 

2. Την υπ’ αριθμ. 104/1986 εγκύκλιο του ΥΠΕΧΩΔΕ με 
την οποία απαιτείται η αναγνώριση με απόφαση Νομάρ¬ 
χη των οδών ως δημοτικών όχι μόνο των κυριωτέρων 
αλλά και των μοναδικών. 

3. Το π.δ. 209/1998 ΦΕΚ 169 Α'/1998 «περί λήψης μέτρων 
της υπεραστικής συγκοινωνίας» άρθρο 2 παρ. 2ζ. 

4. Την υπ’ αριθμ. 1/2001 απόφαση του Δημοτικού Συμ¬ 
βουλίου του Δήμου Δομνίστας. 

5. Την από 28.4.2006 εισήγηση της Δ/νσης Πολεοδομίας 
και Περιβάλλοντος προς το ΣΧΟΠ του Ν. Ευρυτανίας. 

6. Την ομόφωνη γνώμη του ΣΧΟΠ Ν. Ευρυτανίας υπέρ 
της αναγνώρισης των οδών του Δήμου Δομνίστας ως 
κύριων Δημοτικών όπως φαίνεται στο υπ’ αριθμ. 1/2006 
πρακτικό. 

7. Το άρθρο 16 παρ. 1 ζ του ν. 2218/1994 ΦΕΚ 90Α/1994 
με το οποίο καθορίζονται οι αρμοδιότητες που ασκού¬ 
νται από το Νομάρχη. 

8. Την υπ’ αριθμ. 22/2001 εγκύκλιο του ΥΠΕΧΩΔΕ με την 
οποία διευκρινίζεται ότι η αρμοδιότητα αναγνώρισης 


ως μοναδικών ή κύριων δημοτικών ή κοινοτικών οδών 
με τη διαδικασία της παρ. 2β του άρθρου 1 του από 
24/31.5.1985 π.δ. ΦΕΚ 270 Δ, εξακολουθεί να ασκείται 
από τους Νομάρχες, αποφασίζουμε: 

Χαρακτηρίζουμε ως κύριους ή μοναδικούς τους Δη¬ 
μοτικούς δρόμους που συνδέουν: 

α) Τα δημοτικά διαμερίσματα Βύθισμα και Ψιανά με 
τη διασταύρωση με οδό Άγιοι Θεόδωροι - Ανιάδα - 
Συγκρέλο κ.λπ. 

β) Το Κρίκελλο - Μαρίνος - με διασταύρωση προς 
Ψιανά. 

γ) Τη διασταύρωση με επαρχιακή οδό Δομνίστας - 
Σκοπιά-Ροσκά κ.λπ. προς Μεσοκώμη - Καριά (Ρυάκιο) 
- όρια νομού (Άνινος). 

δ) Τη γέφυρα Κρικελλοπόταμου με Πρεζιανή - Σκο¬ 
πιά. 

ε) Τη Ροσκά με Στουρνάρα. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού ή Νομαρχιακού 
προϋπολογισμού. 

Η απόφαση αυτή μαζί με το απόσπασμα χάρτη όπου 
σημειώνονται με κόκκινο χρώμα οι θέσεις των δρόμων 
να δημοσιευθεί στην Εφημερίδα της Κυβερνήσεως και 
θα ισχύει από τη δημοσίευσή της. 

Καρπενήσι, 19 Ιουλίου 2006 
Ο Νομάρχης 

ΚΩΝ/ΝΟΣ ΚΟΝΤΟΓΕΩΡΓΟΣ 

Αριθμ. 2162 (3) 

Χαρακτηρισμός κύριων δημοτικών οδών Δήμου Καρ¬ 
πενησιού. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Την παρ. 2β του άρθρου 1 του π.δ. 25/31.5.1985 ΦΕΚ 
27Ο/Δ/1985 «περί δόμησης εκτός σχεδίου κ.λπ.» όπως 
τροποποιήθηκε με τις διατάξεις του ν. 3212/2003 (ΦΕΚ 
308 Α72003). 

2. Την υπ’ αριθμ. 104/1986 εγκύκλιο του ΥΠΕΧΩΔΕ με 
την οποία απαιτείται η αναγνώριση με απόφαση Νομάρ¬ 
χη των οδών ως δημοτικών όχι μόνο των κυριωτέρων 
αλλά και των μοναδικών. 

3. Το π.δ. 209/1998 ΦΕΚ 169 Α'/1998 «περί λήψης μέτρων 
της υπεραστικής συγκοινωνίας» άρθρο 2 παρ. 2ζ. 

4. Την υπ’ αριθμ. 1/2001 απόφαση του Δημοτικού Συμ¬ 
βουλίου του Δήμου Καρπενησιού. 

5. Την από 27.4.2006 εισήγηση της Δ/νσης Πολεοδομίας 
και Περιβάλλοντος προς το ΣΧΟΠ του Ν. Ευρυτανίας. 

6. Την ομόφωνη γνώμη του ΣΧΟΠ Ν. Ευρυτανίας υπέρ 
της αναγνώρισης των οδών του Δήμου Καρπενησιού 
ως κυρίων Δημοτικών όπως φαίνεται στο υπ’ αριθμ. 
1/2006 πρακτικό. 

7. Το άρθρο 16 παρ. 1 ζ του ν. 2218/1994 ΦΕΚ 90Α/1994 
με το οποίο καθορίζονται οι αρμοδιότητες που ασκού¬ 
νται από το Νομάρχη. 

8. Την υπ’ αριθμ. 22/2001 εγκύκλιο του ΥΠΕΧΩΔΕ με την 
οποία διευκρινίζεται ότι η αρμοδιότητα αναγνώρισης 
ως μοναδικών ή κύριων δημοτικών ή κοινοτικών οδών 
με τη διαδικασία της παρ. 2β του άρθρου 1 του από 
24/31.5.1985 π.δ. ΦΕΚ 270 Δ', εξακολουθεί να ασκείται 
από τους Νομάρχες, αποφασίζουμε: 

Χαρακτηρίζουμε ως κύριους ή μοναδικούς τους Δη¬ 
μοτικούς δρόμους που συνδέουν: 

α) Το δημοτικό διαμέρισμα Κορυσχάδων μέχρι τη δια¬ 
σταύρωση με επαρχιακή οδό Καρπενησιού - Προυσού. 


β) Το δημοτικό διαμέρισμα Βουτύρου μέχρι τη δια¬ 
σταύρωση με επαρχιακή οδό Καρπενησιού - Προυσού. 

γ) Το δημοτικό διαμέρισμα Μυρίκης μέχρι τη διασταύ¬ 
ρωση με Εθνική οδό Καρπενησιού - Λαμίας. 

δ) Τη διασταύρωση με οδό Κλαυσί - Αγιοι Θεόδωροι 
με τα δημοτικά διαμερίσματα Αγίου Ανδρέα - Καλλιθέας 

- Καρπενησιού. 

ε) Το δημοτικό διαμέρισμα Στεφανίου μέχρι τη δια¬ 
σταύρωση με επαρχιακή οδό Μπαγασάκι - Σελλά - Αγία 
Βλαχέρνα κ,λπ. 

στ) Το δημοτικό διαμέρισμα Αγίου Νικολάου από ΧΘ 
67+900 μέχρι τη ΧΘ 73+400. 
ζ) Τη διασταύρωση με επαρχιακή οδό Καρπενησιού 

- Προυσού προς δημοτικά διαμερίσματα Γοριανάδων 

- Κορυσχάδων μέχρι διασταύρωση με κύριο δημοτικό 
δρόμο (α) προς Κορυσχάδες. 

η) Το Κεφαλόβρυσο θέση «βιολογικού καθαρισμού» 
μέχρι τη διασταύρωση με επαρχιακή οδό Καρπενησιού 

- Προυσού. 

0) Τη θέση «Φτελιά» δημοτικού διαμερίσματος Σελλών 
με το δευτερεύοντα επαρχιακό προς Φιδάκια. 

ι) Το Δ.Δ. Σελλών με τη διασταύρωση προς Μηλιά 
και 

κ) Την Αγία Παρασκευή Καρπενησιού με διασταύρωση 
με δρόμο Καρπενησιού - Βελούχι. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού ή Νομαρχιακού 
προϋπολογισμού. 

Η απόφαση αυτή μαζί με το χάρτη Γ.Υ.Σ. όπου ση¬ 
μειώνονται οι θέσεις των δρόμων να δημοσιευθεί στην 
Εφημερίδα της Κυβερνήσεως και θα ισχύει από τη δη¬ 
μοσίευσή της. 

Καρπενήσι, 19 Ιουλίου 2006 
Ο Νομάρχης 

ΚΩΝ/ΝΟΣ ΚΟΝΤΟΓΕΩΡΓΟΣ 

